Ձերբակալելիս նրա մոտ հայտնաբերվել էին հատուկ գրականություն, ծոցատետրեր, որոնցում գրառված էր մարդկանց հիպնոսելու և ծրագրավորելու մեթոդիկան։ Տորշինի խոսքերով՝ «բոլոր հիմքերը կան ասելու, որ հենց նա է ուղիղ գծով աշխատել մահապարտների հետ, որոնց գործի մեջ օգտագործում են տարբեր կերպ»։ Պարզվեց, որ հատուկ ծառայությունները ձերբակալվածին հետևել են 2010 թ. սկզբից։ Ձերբակալման ժամանակ վարձու բնակարաններից մեկում հայտնաբերվել են մի քանի տասնյակ նռնակ, 7 էլեկտրապայթուցիկ և 15 պայթեցման քուղ։ Հայտնաբերված ծոցատետրերում մանրամասնորեն «շարադրված են եղել, թե ինչպես պետք է հիպնոսել ու հավաքագրել մարդուն, նրան ծրագրավորել ահաբեկչական գործողության կազմակերպման և առաջին հերթին ինքնաոչնչացման»։ Տեքստերը հետազոտվեցին։ Փորձագետների եզրակացությունը ցույց տվեց, որ դրանց բովանդակությունը նպատակ է հետապնդում մարդուն դրդելու ինքնաոչնչացման ցանկության։